
ГЛАВА 1
АГУЛЬНЫЯ ПАЛАЖЭННІ

1. Вучэбная праграма па вучэбным прадмеце «Навучанне грамаце» (далей – вучэбная праграма) прызначана для I класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання.
Вучэбная праграма разлічана на 180 гадзін (6 гадзін на тыдзень). 
На ўрокі навучання чытанню выдзяляюцца вучэбныя гадзіны, прадугледжаныя тыпавым вучэбным планам агульнай сярэдняй адукацыі на вывучэнне зместу вучэбнага прадмета «Беларуская літаратура», – 90 гадзін (3 гадзіны на тыдзень). 
На ўрокі навучання пісьму выдзяляюцца вучэбныя гадзіны, прадугледжаныя тыпавым вучэбным планам агульнай сярэдняй адукацыі на вывучэнне зместу вучэбнага прадмета «Беларуская мова», – 90 гадзін (3 гадзіны на тыдзень).
Вывучэнне зместу вучэбнага прадмета «Навучанне грамаце» пачынаецца па завяршэнні модуля «Уводзіны ў школьнае жыццё».
Настаўнік мае права пераразмяркоўваць колькасць гадзін на вывучэнне асобных раздзелаў вучэбнай праграмы, улічваючы падрыхтаванасць вучняў і выніковасць іх работы.
2. Мэты вывучэння зместу вучэбнага прадмета «Навучанне грамаце» – развіццё асобы вучня, які валодае элементарнымі ведамі пра мову і маўленне, першапачатковымі навыкамі чытання і пісьма; раскрыццё сродкамі мовы нацыянальна-культурнай карціны свету, выхаванне маральна-этычных якасцей, эмацыянальна-каштоўнасных адносін да навакольнай рэчаіснасці, культуры зносін; фарміраванне ўмення вучыцца, функцыянальнай адукаванасці, кампетэнцый. 
3. Задачы вывучэння зместу вучэбнага прадмета «Навучанне грамаце»:
навучанне першапачатковаму чытанню і пісьму;
развіццё цікавасці да чытання як сродку пазнання, цікавасці да пісьма як сродку выражэння думак і пачуццяў; 
развіццё вуснага маўлення: фарміраванне арфаэпічных навыкаў, узбагачэнне слоўнікавага запасу, развіццё граматычнага ладу маўлення і ўменняў будаваць звязныя выказванні;
фарміраванне асноў чытацкай самастойнасці (уменняў працаваць з дзіцячай кнігай), пашырэнне чытацкага кругагляду;
фарміраванне вучэбнай матывацыі, агульнавучэбных уменняў і навыкаў (уменняў працаваць з рознымі крыніцамі інфармацыі, аперыраваць знакава-сімвалічнымі сродкамі, ацэньваць вынікі вучэбнай дзейнасці і іншымі ўменнямі); 
фарміраванне асноў грамадзянскай ідэнтычнасці, далучэнне да духоўнага багацця і традыцыйных каштоўнасцей беларускага народа.
[bookmark: _Hlk234999355]4. Прыярытэтныя віды функцыянальнай адукаванасці, якія фарміруюцца пры вывучэнні зместу вучэбнага прадмета «Навучанне грамаце».
У працэсе навучання грамаце прыярытэтнымі відамі функцыянальнай адукаванасці выступаюць: чытацкая, інфармацыйная, мастацка-эстэтычная, сацыякультурная.
Чытацкая адукаванасць – праз фарміраванне ўменняў разумець тэксты і меркаваць пра іх; выкарыстоўваць чытанне для набыцця і пашырэння ведаў, дасягнення сваіх мэт і ўдзелу ў сацыяльным жыцці.
Інфармацыйная адукаванасць – праз фарміраванне ўменняў здабываць неабходную інфармацыю з розных крыніц, аналізаваць і ацэньваць якасць інфармацыі, прымяняць і ствараць інфармацыю ў адпаведнасці з маральна-этычнымі нормамі для дасягнення асобасных, сацыяльных і адукацыйных мэт.
Мастацка-эстэтычная адукаванасць – праз фарміраванне ўменняў выкарыстоўваць асвоеную ў ходзе мастацка-эстэтычнай дзейнасці сістэму ведаў і эмацыянальна-каштоўнасных адносін для інтэрпрэтацыі  прачытаных або ўспрынятых на слых мастацкіх твораў і рэалізацыі творчых задум.
Сацыякультурная адукаванасць – праз фарміраванне ўменняў кіравацца агульнапрынятымі нормамі, традыцыямі і каштоўнасцямі беларускага грамадства як рэгулятарамі маўленчых паводзін у вучэбнай дзейнасці і розных жыццёвых сітуацыях.
[bookmark: _Hlk234999380]5. Універсальныя кампетэнцыі, якія фарміруюцца пры вывучэнні зместу вучэбнага прадмета «Навучанне грамаце»:
кампетэнцыя грамадзянскасці – праз усведамленне сваёй грамадзянскай ідэнтычнасці ў працэсе асваення моўных і культурных норм мовы; праяўленне пачуцця любові да Радзімы, яе духоўных і матэрыяльных багаццяў, гонару за дасягненні і культуру сваёй краіны, жаданне і імкненне захоўваць яе асаблівасці і разнастайнасць пры асваенні моўных і маўленчых сродкаў на аснове тэкстаў розных стыляў, жанраў; паважлівыя адносіны да іншых народаў, іх нацыянальных звычаяў і традыцый у працэсе аналізу твораў замежнай і айчыннай літаратуры; 
кампетэнцыя мыслення (лагічнага, сістэмнага, крытычнага, крэатыўнага і іншага) – праз авалоданне інтэлектуальнымі прыёмамі і аперацыямі разумовай дзейнасці (вырашэнне супярэчнасцей, вылучэнне гіпотэз і ўстанаўленне сувязей у вывучаемым моўным матэрыяле, перанос ведаў у новую сітуацыю, выяўленне істотнай і неістотнай інфармацыі; знаходжанне ўласных памылак, іх прычын і прычын няўдач; сэнсавае чытанне і работа з інфармацыяй) у працэсе рашэння камунікатыўных задач, якія патрабуюць захавання моўных норм, выкарыстання маўленчых уменняў і навыкаў;
кампетэнцыя эмацыянальнай рэгуляцыі – праз стварэнне ўмоў, накіраваных на распазнаванне ўласных эмоцый і эмоцый іншых людзей у працэсе вывучэння і абмеркавання герояў твораў; эмпатыйныя, паважлівыя і добразычлівыя адносіны да тых, хто знаходзіцца побач; падтрыманне ўстойлівага пазітыўнага настрою на камунікацыю незалежна ад наяўнасці цяжкасцей і супярэчнасцей у меркаваннях;
кампетэнцыя камунікацыі – праз адэкватнае выкарыстанне сродкаў вуснага і пісьмовага маўлення для рашэння разнастайных камунікатыўных задач; канструяванне выказванняў-разважанняў для доказу сваёй пазіцыі; авалоданне вербальнымі і невербальнымі спосабамі камунікацыі; захаванне норм суразмоўніцтва і маўленчага этыкету;
кампетэнцыя кааперацыі – праз арганізацыю сумеснай канструктыўнай дзейнасці, накіраванай на рашэнне камунікатыўных задач на аснове размеркавання роляў і функцый, абмеркавання і ацэнкі вынікаў сумеснай дзейнасці, выказвання і адстойвання ўласнай пазіцыі ў ходзе дыскусіі і пошуку альтэрнатыўных спосабаў вырашэння канфлікту;
кампетэнцыя ўстойлівага асобаснага развіцця – праз усведамленне неабходнасці набыцця суб’ектыўна новых ведаў, моўных і маўленча-камунікатыўных уменняў і навыкаў для паспяховай сацыялізацыі ў грамадстве і рашэння жыццёвых задач; развіццё патрэбнасці ў самарэалізацыі, самаразвіцці, самапазнанні і рэфлексіі маўленчай дзейнасці пасродкам выкарыстання мовы для эфектыўных зносін і пазнання; фарміраванне ўменняў выкарыстоўваць розныя крыніцы інфармацыі (слоўнікі, даведнікі і іншыя) для асобаснага і пазнавальнага развіцця.
6. Спецыфіка вывучэння вучэбнага прадмета.
Аб’ектам вывучэння вучэбнага прадмета «Навучанне грамаце» з’яўляюцца мова і маўленне: на вучэбных занятках вучні авалодваюць пісьмовым маўленнем (чытаннем і пісьмом), удасканальваюць навыкі вуснага маўлення, усведамляюць прызначэнне моўных адзінак і асаблівасці іх выкарыстання ў розных відах маўленчай дзейнасці ў адпаведнасці з мэтамі і задачамі камунікацыі. Спецыфіка пазнання аб’екта заключаецца ва ўсвядомленым авалоданні вучнямі нормамі беларускай мовы, уменнямі і навыкамі прадуцыравання нарматыўнага літаратурнага маўлення ў розных сітуацыях зносін у вуснай і пісьмовай формах.
Вучэбны прадмет «Навучанне грамаце» з’яўляецца першапачатковай часткай моўнай адукацыі і папярэднічае сістэматычнаму вывучэнню беларускай мовы і беларускай літаратуры.
Змест вучэбнага прадмета «Навучанне грамаце» структураваны па раздзелах: навучанне грамаце (навучанне чытанню і навучанне пісьму); пазакласнае чытанне; развіццё маўлення. 
У навучанні грамаце вылучаюцца перыяды: падрыхтоўчы (дабукварны), асноўны (букварны) і заключны (паслябукварны).
Пазакласнае чытанне праводзіцца адзін раз у два тыдні, займаючы другую частку ўрока чытання.
Праца па развіцці маўлення праводзіцца на кожным уроку навучання грамаце на працягу вучэбнага года.
7. Рэкамендуемыя формы і метады навучання і выхавання. Віды вучэбнай дзейнасці.
Формай арганізацыі адукацыйнага працэсу па вучэбным прадмеце «Навучанне грамаце» з’яўляюцца вучэбныя заняткі, якія праводзяцца ў форме ўрока, уключаючы ўсе яго разнавіднасці. Урокі навучання грамаце могуць праводзіцца раздзельна па відах дзейнасці (урок навучання чытанню, урок навучання чытанню з элементамі пазакласнага чытання, урок навучання пісьму) або быць камбінаванымі (на адным ўроку можна вучыць як чытанню, так і пісьму).
З мэтай арганізацыі вучэбных заняткаў можа ажыццяўляцца франтальная, індывідуальная, парная, групавая, калектыўная работа.
Рэкамендуемыя метады навучання і выхаванння: метады, накіраваныя на фарміраванне функцыянальнай адукаванасці вучняў (адкрыццё пад кіраўніцтвам настаўніка элементарных моўных з’яў, заканамернасцей, рашэнне сітуацыйных праблемных задач, мадэліраванне, эўрыстычная гутарка, іншыя) у спалучэнні з традыцыйнымі (гутарка, тлумачэнне, практыкаванне, дэманстрацыя, іншыя).
Навучанне першапачатковаму чытанню і пісьму ажыццяўляецца на аснове гукавога аналітыка-сінтэтычнага метаду навучання грамаце з шырокім выкарыстаннем гульнявых метадаў і прыёмаў. З мэтай захавання здароўя вучняў выключаецца патрабаванне абавязковага безадрыўнага напісання літар, складоў і слоў. Вядучы метад навучання на вучэбных занятках па пазакласным чытанні – чытанне-разгляданне дзіцячых кніг. Пры арганізацыі працы па развіцці маўлення выбар форм і метадаў навучання і выхавання вызначаецца настаўнікам самастойна на аснове мэт і задач вывучэння канкрэтнай вучэбнай тэмы.
Прыярытэтнымі відамі вучэбнай дзейнасці вучняў з’яўляюцца пазнавальная, камунікатыўная, рэфлексіўна-рэгулятыўная, канкрэтна практычная.
Пазнавальная дзейнасць уключае наступныя аперацыі і спосабы дзеянняў: асэнсаванне праблемнай задачы, фіксацыя праблемы; аналіз і аргументацыя ўласнага пункту гледжання, фіксацыя графічных мадэлей моўных адзінак і ўстанаўленне сувязей і адносін паміж часткамі мадэлі; канструяванне новага спосабу дзеяння, засваенне моўнага паняцця; выкананне практычных задач па замацаванні новага спосабу дзеяння; аналіз вынікаў вучэбнай дзейнасці.
Камунікатыўная дзейнасць будуецца на чатырох відах маўленчай дзейнасці – слуханні, гаварэнні, чытанні, пісьме. На розных этапах рашэння праблемнай задачы вучні слухаюць настаўніка, ствараюць маўленчыя выказванні ў вуснай і пісьмовай формах, успрымаюць і ацэньваюць адказы аднакласнікаў, удзельнічаюць у абмеркаванні вучэбнага матэрыялу, фармулююць і аргументуюць уласнае меркаванне і пазіцыю, будуюць разважанні, рэфлексуюць і рэгулююць свае паводзіны.
Рэфлексіўна-рэгулятыўная дзейнасць звязана з уменнем вучняў кіраваць сабой пры рашэнні вучэбных задач – прымаць, захоўваць і ўтрымліваць вучэбныя задачы ў ходзе іх рашэння. Гэтыя віды дзейнасці распадаюцца на шэраг аперацый: вывучэнне умоў вучэбнай задачы і абмеркаванне спосабаў яе рашэння, ажыццяўленне самакантролю, самаправеркі, пакрокавага кантролю за вынікам і іншыя.
Канкрэтна практычная дзейнасць вучняў на ўроках навучання чытанню ўключае: назіранне за вусным маўленнем (сказам, словам, гукам), гукавы (складова-гукавы) аналіз слоў, характарыстыка гукаў мовы; вучэбнае мадэліраванне (схематычныя выявы сказа, слова, яго складовага і гукавога складу); чытанне ўслых, чытанне пра сябе (моўчкі), выбарачнае чытанне па пытаннях настаўніка, чытанне па ролях; чытанне-разгляданне дзіцячых кніг; слуханне і гаварэнне; завучванне на памяць вершаваных твораў, скорагаворак, прыказак; пераказ тэксту па ілюстрацыях; стварэнне графічных і славесных ілюстрацый да твора; аналітычная і ацэначная работа з тэкстам твора (пошук інфармацыі, яе інтэрпрэтацыя і ацэнка).
Канкрэтна практычная дзейнасць вучняў на ўроках навучання пісьму ўключае: каліграфічнае пісьмо элементаў літар, вялікіх і малых літар і іх злучэнняў; спісванне з рукапіснага і друкаванага ўзору складоў, слоў, сказаў, тэкстаў (па алгарытме); пісьмо пад дыктоўку складоў, слоў, сказаў (па алгарытме); самастойнае канструяванне і запіс сказаў па гатовым пачатку, пытанні, зададзенай тэме; аднаўленне дэфармаванага сказа; самакантроль і самаацэнка вынікаў пісьма з апорай на ўзор.
Выбар форм, метадаў навучання і выхавання, асноўных вучэбных дзеянняў вызначаецца настаўнікам самастойна на аснове мэты і задач вывучэння пэўнай вучэбнай тэмы, патрабаванняў да вынікаў вучэбнай дзейнасці вучняў, сфармуляваных у главе 2 дадзенай вучэбнай праграмы, спецыфікі канкрэтнага класа і наяўных рэсурсаў.
8. Чаканыя вынікі вывучэння зместу вучэбнага прадмета «Навучанне грамаце».
Асобасныя адукацыйныя вынікі:
усведамляе прыналежнасць да беларускага народа, праяўляе эмацыянальна-каштоўнасныя адносіны (любоў, павага, гонар) да роднага краю, краіны, да беларускай мовы;
праяўляе пазнавальную цікавасць да вывучэння беларускай мовы, пазітыўныя адносіны да чытання, жаданне самастойна чытаць дзіцячыя кнігі; дапытлівасць, адказнасць і крэатыўнасць пры выкананні вучэбных заданняў па навучанні грамаце; валодае элементарнымі прыёмамі самакантролю і самаацэнкі вынікаў вучэбнай дзейнасці пры засваенні навыкаў чытання і пісьма;
праяўляе эмацыянальны водгук пры ўспрыманні на слых і чытанні мастацкіх твораў; пазбягае выкарыстання ў маўленні моўных і маўленчых сродкаў, якія абражаюць чалавека, прычыняюць яму маральную шкоду; разумее пачуцці, патрэбнасці і намеры іншых; выяўляе зваротную эмацыянальную рэакцыю.
Метапрадметныя адукацыйныя вынікі:
выконвае лагічныя аперацыі з моўнымі адзінкамі, устанаўлівае заканамернасці і супярэчнасці ў ходзе назірання за моўным матэрыялам; робіць вывады па выніках праведзенага назірання; дае крытычную ацэнку (вызначае дакладнасць або недакладнасць) інфармацыі; выкарыстоўвае узнаўляльнае і творчае ўяўленне для стварэння мастацкіх вобразаў;
прытрымліваецца маральна-этычных норм і правіл маўленчых паводзін, засвоеных у ходзе чытання мастацкіх твораў, гутарак; імкнецца авалодаць беларускай мовай як сродкам зносін; арыентуецца ў мэтах, задачах і сітуацыях суразмоўніцтва; выкарыстоўвае адэкватныя моўныя сродкі для паспяховага рашэння камунікатыўных задач;
прымае мэту сумеснай дзейнасці, плануе этапы яе дасягнення; узгоднена працуе ў пары (групе), выконваючы пэўную ролю; ацэньвае работу (сваю і аднакласнікаў) па прапанаваных крытэрыях.
Прадметныя адукацыйныя вынікі:
валодае першапачатковымі ўяўленнямі пра беларускую мову як сродак зносін і адну з дзяржаўных моў у Рэспубліцы Беларусь;
адрознівае вуснае і пісьмовае маўленне;
падтрымлівае дыялог з улікам маўленчай сітуацыі;
валодае элементарнай тэхнікай чытання і пісьма; 
правільна вымаўляе гукі мовы, характарызуе іх і абазначае на пісьме;
валодае першапачатковымі ўяўленнямі пра лексічныя, арфаэпічныя, граматычныя нормы беларускай мовы, правілы маўленчага этыкету; 
умее спісваць невялікі па аб’ёме тэкст, пісаць пад дыктоўку асобныя словы і сказы; 
валодае пачатковымі навыкамі сэнсавага чытання тэксту, чытацкай самастойнасці; уяўленнямі пра творы, іх аўтараў, жанры;
стварае невялікі тэкст на аснове серыі малюнкаў, сюжэтнага малюнка, уласных назіранняў.

ГЛАВА 2 
ЗМЕСТ ВУЧЭБНАГА ПРАДМЕТА. АСНОЎНЫЯ ВУЧЭБНЫЯ ДЗЕЯННІ.
АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

	Змест вучэбнага прадмета
	Кантроль-ныя работы
	Асноўныя віды вучэбнай дзейнасці
	Асноўныя патрабаванні да вынікаў вучэбнай дзейнасці вучняў

	НАВУЧАННЕ ЧЫТАННЮ (90 гадзін)

	Падрыхтоўчы (дабукварны) перыяд (12 гадзін)

	Беларуская мова – адна з дзяржаўных моў Рэспублікі Беларусь, нашай Радзімы.
Буквар – першая вучэбная кніга.
Маўленне вуснае і пісьмовае. Памочнікі маўлення: жэсты, міміка.


Сказ, яго асноўная функцыя: сказ выражае закончаную думку, у ім пра кагосьці або пра штосьці гаворыцца.
Знакі прыпынку ў канцы сказа: кропка, пытальнік, клічнік.
Сувязь слоў у сказе.
Мадэль сказа, якая ўключае схематычнае абазначэнне пачатку і канца сказа, колькасці слоў у сказе, іх сувязі.








Слова, яго намінатыўная роля: слова мае значэнне (сэнс); словамі называюць прадметы, іх прыметы і дзеянні.







Склад. Складовы састаў слова. 
Націск, яго сэнсаадрознівальная роля.
Націскны і ненаціскныя склады. Асноўныя прыметы націскнога склада: доўгае і больш моцнае вылучэнне голасам.
Складовая мадэль слова з фіксацыяй націскнога склада.


Гукі мовы (агульнае ўяўленне). Гукавы склад слова.
Галосныя і зычныя гукі, спосабы іх адрознівання. 
Складаўтваральная роля галосных гукаў.
Націскныя і ненаціскныя галосныя гукі.
Цвёрдыя і мяккія, звонкія і глухія зычныя гукі, спосабы іх адрознівання.
Гукавая мадэль слова

	–
	Абмеркаванне важнасці вывучэння беларускай мовы як дзяржаўнай мовы Рэспублікі Беларусь і сродку зносін.
Арыентаванне ў буквары з дапамогай умоўных абазначэнняў. Вылучэнне элементаў вучэбнай кнігі.
Распазнаванне выпадкаў выкарыстання вуснага і пісьмовага маўлення, жэстаў і мімікі (з апорай на сюжэтныя ілюстрацыі). 
Падзел вуснага маўлення на сказы. Падзел сказа на словы. Вызначэнне паслядоўнасці і колькасці слоў у сказе.
Назіранне за інтанацыяй сказаў. Інтанаванне сказаў розных тыпаў.
Назіранне за выкарыстаннем знакаў прыпынку ў канцы сказаў, розных па мэце выказвання.
Назіранне за сувяззю слоў у сказе: словы ў сказе звязаны па сэнсе; для сувязі ў сказе словы могуць мяняць сваю форму.
Складанне сказаў з зададзенай колькасцю слоў (вусна).
Мадэліраванне: адлюстраванне з дапамогай схемы слоўнага складу сказа, яго лінейнасці (словы ідуць адно за адным).



Раскрыццё значэнняў слоў з апорай на прадметныя ілюстрацыі; засваенне слоў розных тэматычных груп («Радзіма», «сваякі», «школьныя прылады» і іншых). Распазнаванне і класіфікацыя па пытаннях і значэнні слоў, якія называюць прадметы, іх прыметы і дзеянні. Падвядзенне відавых паняццяў пад родавае і наадварот. Называнне аднаго і таго ж аб’екта рознымі словамі (школьнік – вучань; васілёк – валошка).
Падзел слоў на склады. Скандаванне (вымаўленне па частках) слова як спосаб яго дзялення на склады.
Вызначэнне колькасці і паслядоўнасці складоў у слове, абазначэнне складовага саставу слова на схеме; суаднясенне слоў са схемамі складовага саставу.
Вылучэнне націскнога склада ў слове; назіранні за сэнсаадрознівальнай роляй націску праз параўнанне амографаў (ка́са – каса́). Перанос націску з аднаго склада на іншы як спосаб праверкі правільнасці пастаноўкі ў слове націску.
Вылучэнне ў словах асобных гукаў і вызначэнне іх паслядоўнасці з дапамогай інтанавання (працяглага вымаўлення гукаў у цэлым слове).
Падбор слоў з зададзеным гукам.
Адрозніванне на слых і пры вымаўленні зычных і галосных гукаў, цвёрдых і мяккіх, звонкіх і глухіх зычных, вызначэнне пад кіраўніцтвам настаўніка артыкуляцыйных асаблівасцяў гукаў: адсутнасць або наяўнасць перашкоды ў роце, наяўнасць або адсутнасць голасу, іншыя прыметы.
Склада-гукавы аналіз слова: вызначэнне колькасці складоў; вылучэнне націскнога склада; вызначэнне колькасці і паслядоўнасці гукаў у слове, іх характарыстыка. Мадэліраванне склада-гукавога саставу слова з выкарыстаннем знакава-сімвалічных сродкаў.
Суаднясенне пачутага і вымаўленага слова са схемай-мадэллю, якая адлюстроўвае яго склада-гукавую структуру.
Адрозніванне гучання і значэння слова. Устанаўленне сувязі паміж значэннем слова і яго гукавой структурай.
Іншыя
	Вучань выказвае (вербальна і невербальна) паважлівыя адносіны да Радзімы, беларускай мовы як адной з дзяржаўных моў Рэспублікі Беларусь. 
Арыентуецца ў буквары, называе і паказвае яго элементы: вокладка, форзац, ілюстрацыі, нумар старонкі.
Дыферэнцыруе вуснае і пісьмовае маўленне; тлумачыць значэнне жэстаў і мімікі, якія дапамагаюць перадаваць інфармацыю і будаваць зносіны.

Вылучае сказ з патоку маўлення, словы ў сказе. Вызначае паслядоўнасць і колькасць слоў у сказе.
Складае сказы з апорай на схемы і малюнкі, па зададзенай тэме або па пытаннях; складае звязныя выказванні па сюжэтным малюнку, серыі малюнкаў. Стараецца дакладна, ясна выражаць сваю думку.
Праяўляе дапытлівасць, ініцыятыўнасць у працэсе авалодання беларускай мовай, у ажыццяўленні вучэбна-пазнаваўчай дзейнасці.
Уключаецца ў калектыўнае абмеркаванне праблем творчага і пошукавага характару: слухае суразмоўцаў, задае пытанні, адказвае на пастаўленыя пытанні, выказвае свой пункт гледжання; выкарыстоўвае маўленне для рэгуляцыі дзеянняў. Выразна дэкламуе завучаныя на памяць вершы.
Аперыруе знакава-сімвалічнымі сродкамі прадстаўлення інфармацыі: складае і чытае схемы сказаў, слоў.
Тлумачыць значэнне вядомых слоў. Правільна падбірае словы-назвы для прадметаў, прымет, дзеянняў, выкарыстоўвае іх у сваім маўленні.
Прымяняе элементарныя прыёмы рэфлексіі: адказвае на выніковыя пытанні ўрока, ацэньвае свае вучэбныя дасягненні.






Падзяляе словы на склады. 
Вызначае месца націску ў слове.
Аперыруе знакава-сімвалічнымі сродкамі прадстаўлення інфармацыі: складае і чытае складовую схему слова. 
Прымае вучэбную / вучэбна-практычную задачу ўрока чытання, удзельнічае ў яе калектыўным рашэнні; дзейнічае па прапанаваным настаўнікам або калектыўна складзеным плане, звярае свае дзеянні з пастаўленай мэтай.





Распазнае і вылучае гук у пачатку, сярэдзіне і канцы слова. Падбірае словы з зададзеным гукам у пэўнай пазіцыі: у пачатку, сярэдзіне і канцы слова. 
Называе гукі ў слове, устанаўлівае іх паслядоўнасць. 
Адрознівае галосныя і зычныя гукі. 
Вызначае колькасць складоў у слове з апорай на колькасць галосных гукаў. 
Правільна вымаўляе мяккія і цвёрдыя зычныя гукі ў слове і ізалявана. 
Дае характарыстыку гуку: галосны або зычны, галосны націскны або ненаціскны, зычны цвёрды ці мяккі, зычны звонкі або глухі.
Аперыруе знакава-сімвалічнымі сродкамі прадстаўлення інфармацыі: графічнае абазначэнне гукаў мовы, націску. 
Суадносіць пачутае і вымаўленае слова са схемай-мадэллю, якая адлюстроўвае яго склада-гукавую структуру. 
Ажыццяўляе параўнанне: устанаўлівае падабенства і адрозненне слоў, якія адрозніваюцца адным гукам (дом — том і іншыя словы), націскам (каса — каса і іншыя словы).
Дзейнічае па інструкцыі / алгарытме, які складаецца з двух-трох паслядоўных аперацый 




	Асноўны (букварны) перыяд (61 гадзіна)

	Гукі мовы, іх абазначэнне літарамі. Суадносіны паміж гукамі і літарамі. 
Літары для абазначэння зычных і галосных гукаў.
Правілы чытання літар, якія абазначаюць зычныя гукі, на канцы слоў (на прыкладзе літар С, Л, М).
Правілы чытання літар, якія абазначаюць галосныя гукі (на прыкладзе літар А, І).
Спосаб чытання прамых складоў «па падабенстве»: са, ла, ма і гэтак далей. 
Правілы чытання літар, якія абазначаюць парныя і няпарныя па цвёрдасці – мяккасці зычныя гукі, у розных пазіцыях.
Літара й, правілы яе чытання.
Літары Яя, Юю, Ее, Ёё, якія абазначаюць на пісьме два гукі: зычны звонкі мяккі гук [й'] і галосны гук.
Правілы чытання літар Яя, Юю, Ее, Ёё ў пачатку слова і пасля літар, якія абазначаюць галосныя гукі.
Правілы чытання літар я, ю, е, ё пасля літар, якія абазначаюць зычныя гукі.
Правілы чытання літар, якія абазначаюць зычныя гукі, у пазіцыі «перад мяккім знакам».
Раздзяляльны мяккі знак, апостраф.
Правілы чытання літар я, ю, е, ё ў пазіцыях «пасля раздзяляльнага мяккага знака», «пасля апострафа», «пасля ў».
Правілы чытання сказаў з улікам знакаў прыпынку, размешчаных унутры і ў канцы выказвання «.», «!», «?», «,», «–»).
Правілы чытання сказаў са звароткам.
Правілы гігіены чытання 

	–
	Адрозніванне гукаў і літар па наступных прыметах: гукі чуем і вымаўляем, літары бачым і чытаем.
Распазнаванне гукаў мовы, вызначэнне іх пазіцыі ў слове: пачатак, сярэдзіна, канец слова. Падбор слоў з зададзеным гукам у пэўнай пазіцыі: пачатак, сярэдзіна, канец слова.
Вылучэнне ў словах асобных гукаў, іх характарыстыка: галосны ці зычны; галосны націскны ці ненаціскны; зычны цвёрды ці мяккі, звонкі ці глухі.
Гукавы аналіз слова. Мадэліраванне гукавога складу слова з дапамогай знакава-сімвалічных сродкаў. Вызначэнне паслядоўнасці і колькасці гукаў у слове з апорай на яго гукавую мадэль. Суаднясенне пачутага і вымаўленага (пасля – прачытанага) слова са схемай-мадэллю, якая адлюстроўвае яго гукавую структуру. 
Назіранне за сэнсаадрознівальнай роляй націску, супастаўленне слоў (паліла́ – палі́ла).
Азнаямленне са спосабам абазначэння вывучаемага гука на пісьме. Распазнаванне літар па іх характэрных прыметах (ізалявана і ў слове). 
Абазначэнне літарамі зычных і галосных гукаў. Абазначэнне мяккасці зычных гукаў літарамі і, е, ё, ю, я. Абазначэнне мяккасці зычных гукаў з дапамогай мяккага знака на канцы слова і ў сярэдзіне слова.
Чытанне літар ізалявана і ў складах. Чытанне літар зычных гукаў на канцы слоў. Чытанне літар галосных гукаў. 
Чытанне «па падабенстве» прамых складоў «зычны + галосны» (ЗГ): са, ла, ма і гэтак далей. Чытанне адваротных складоў «галосны + зычны» (ГЗ).
Чытанне складоў са зменай літар, якія абазначаюць галосныя гукі: ма, мо, му, мы, мі, мэ. 
Чытанне складоў рознай структуры (ЗГЗ, ЗГЗЗ, ЗЗГЗ і іншых складоў).
Арыенціроўка ў складовай структуры слоў, якая дапамагае іх правільнаму чытанню: спачатку з апорай на графічную разметку слова (дугі; рыскі; вылучэнне літар і складоў колерам і іншае), затым без іх.
Канструяванне (сінтэз) слоў з двух-трох складоў. Чытанне слоў услед за складаннем іх з літар і складоў разразной азбукі (пасля папярэдняга склада-гукавога аналізу, а потым – без яго). 
Пісьмо друкаванымі літарамі складоў, слоў і кароткіх сказаў, чытанне іх.
Чытанне слоў, сказаў і тэкстаў з вывучанымі літарамі. 
Практыкаванні ў свядомым, правільным і плаўным чытанні ўголас і моўчкі асобных слоў, кароткіх сказаў і невялікіх тэкстаў, зразумелых па змесце.
Практыкаванні ў беглым чытанні слоў (чытанне слупкоў слоў з заменай адной літары).
Практыкаванні ў чытанні цэлымі словамі (трох- і чатырохлітарных слоў, потым – слоў з вялікай колькасцю літар).
Правільная пастаноўка націску ў словах пры чытанні (арыентуючыся на знак націску).
Чытанне сказаў з паўзамі і інтанацыямі, адпаведнымі знакам прыпынку («.», «!», «?», «,», «–»). Чытанне сказаў з інтанацыяй, якая перадае зварот.
Захаванне паўз, якія аддзяляюць адзін сказ ад іншага.
Прагназаванне зместу тэксту па яго загалоўку, ілюстрацыі да тэксту.
Слуханне, чытанне і аналіз тэкстаў, абмеркаванне прачытанага. Суаднясенне асноўнай думкі тэксту і яго загалоўка. Падбор загалоўка да прачытанага тэксту. Суаднясенне ілюстрацыі з урыўкам тэксту.
Пошук у тэксце адказу на пытанне. Пошук інфармацыі па-за межамі буквара (з вучэбнай мэтай, сфармуляванай у заданні ў буквары).
Назіранне за разыходжаннем напісання і вымаўлення слова (пад кіраўніцтвам настаўніка) як падрыхтоўка да арфаэпічнага чытання. Адпрацоўка элементарных навыкаў арфаэпічнага чытання тэксту (з папярэдняй падрыхтоўкай пад кіраўніцтвам настаўніка).
Чытанне дыялогаў па асобах.
Знаёмства з правіламі гігіены чытання (правільная пасадка пры чытанні, захаванне патрэбнай адлегласці ад вачэй да кнігі; іншыя); захаванне іх у працэсе чытання. 
Іншыя
	Вучань правільна суадносіць гукі і літары; называе асноўнае адрозненне гукаў ад літар.
Вычляняе слова ў сказе, гукі ў слове, вызначае іх паслядоўнасць. 
Адрознівае галосныя і зычныя гукі. Правільна вымаўляе мяккія і цвёрдыя зычныя гукі ў слове і ізалявана.
Распазнае пазіцыю гука ў слове (пачатак, сярэдзіна або канец слова). Падбірае словы з зададзеным гукам у пэўнай пазіцыі.
Вызначае месца націску ў слове.
Аналізуе гукавы склад слова, дае характарыстыку гукам: галосныя ці зычныя, зычныя мяккія – цвёрдыя, звонкія – глухія.
Распазнае вывучаныя літары (друкаваны варыянт) сярод іншых літар (ізалявана, у складзе, у словах).
Выкарыстоўвае ў маўленні новыя словы, з якімі пазнаёміўся на ўроках навучання грамаце, разумее іх лексічнае значэнне. 
Складае сказы з апорай на схемы і малюнкі. Складае апавяданне па сюжэтнам малюнку, серыі малюнкаў. 
Выразна дэкламуе завучаныя на памяць вершы.
Праяўляе адказнасць, дапытлівасць, ініцыятыўнасць, унутраную матывацыю да вывучэння беларускай мовы. 
Праяўляе пазнавальную цікавасць да вывучэння гукаў і літар; імкненне навучыцца чытаць склады, словы і сказы з вывучанымі літарамі; жаданне выкарыстоўваць атрыманыя веды і ўменні ў працэсе выканання вучэбных заданняў. 
Імкнецца захоўваць правілы гігіены чытання. 
Аперыруе знакава-сімвалічнымі сродкамі прадстаўлення інфармацыі: «чытае» і складае схемы слоў, сказаў; пераўтварае інфармацыю з адной формы прад’яўлення ў іншую.
Аналізуе графічныя вобразы літар, вылучае іх асноўныя элементы, супастаўляе вобраз літары з навакольнымі прадметамі; канструюе літары, выкарыстоўваючы розны матэрыял (лічыльныя палачкі, пластылін, дрот, шаблоны элементаў літар і іншае).
Устанаўлівае падабенства і адрозненне слоў, арыентуючыся на іх гукавы склад і лексічнае значэнне.
Знаходзіць у прачытаным тэксце неабходную інфармацыю, адказы на пытанні; ажыццяўляе з дапамогай дарослага пошук інфармацыі за межамі вучэбнай кнігі.
Злітна чытае аднаскладовыя і двухскладовыя словы і плаўна па складах – шматскладовыя. Самастойна і пад кіраўніцтвам настаўніка чытае невялікія мастацкія тэксты і вусна расказвае аб прачытаным. 
Вылучае галоўных герояў апавядання, разважае пра іх учынкі, дае ацэнку. 
Падбірае загаловак да прачытанага тэксту з апорай на яго тэму ці асноўную думку.
Суадносіць дзеянні герояў з прачытанага твора са сваімі паводзінамі, пачуццямі і эмоцыямі. 
Ажыццяўляе рэфлексію вынікаў сваёй дзейнасці: ацэньвае свае вучэбныя дасягненні, аналізуе прычыны поспеху і няўдач.
Будуе асацыяцыі, звязаныя з паняццем «Радзіма». Праяўляе любоў і павагу да Беларусі, яе культуры, прымае і падзяляе агульначалавечыя і нацыянальныя каштоўнасці.
Праяўляе добразычлівасць і прыязнасць пры ўзаемадзеянні з аднакласнікамі. Ажыццяўляе сумесную дзейнасць у пары / групе з улікам пастаўленых вучэбна-пазнавальных задач; выконвае правілы працы ў пары і групе. Дамаўляецца аб размеркаванні роляў у пары/ групе; выконвае пэўную ролю пры працы ў пары («настаўнік», «вучань», іншая роля) і ў групе (камандзір, выканаўца, кантралёр, дакладчык, іншая роля). Удзельнічае ў ацэнцы вынікаў сумеснай працы пары / групы 



	Заключны (паслябукварны) перыяд (17 гадзін)

	Алфавіт. Парадак літар у алфавіце. Алфавітныя назвы літар.
Правілы работы з тэкстам да чытання, падчас чытання і пасля чытання. 
Тэма тэксту і яго асноўная думка. Сувязь загалоўка з тэмай тэксту і яго асноўнай думкай.
Правілы пошуку ў тэксце інфармацыі, выражанай у відавочнай (прамой) форме і ў няяўнай форме.
Правілы працы з рознымі крыніцамі інфармацыі



	  Праверка
навыку
чытання 
(1 гадзіна)
	Практычнае знаёмства з парадкам літар у алфавіце. Аперыраванне алфавітнымі назвамі літар.
Адпрацоўка  навыку чытання цэлымі словамі; плаўнага, свядомага чытання сказа. Трэніроўка правільнасці і бегласці чытання слоў.
Прымяненне правіл папярэдняга знаёмства з тэкстам: прачытаць назву тэксту; разгледзець ілюстрацыю да тэксту; даведацца, хто аўтар твора.
Слуханне, чытанне і аналіз невялікіх твораў розных жанраў (вершаў, апавяданняў, казак, загадак, прыказак) пра Радзіму, дзяржаўныя мовы ў Рэспубліцы Беларусь, добразычлівыя адносіны паміж людзьмі, герояў Вялікай Айчыннай вайны і іншае.
Прасцейшая эмацыянальная ацэнка прачытанага. 
Узнаўленне зместу прачытанага: адказы на пытанні настаўніка, знаходжанне ў тэксце адказу на пытанне. 
Пошук у тэксце інфармацыі, зададзенай у відавочным і няяўным выглядзе. 
Вызначэнне паслядоўнасці падзей у прачытаным тэксце. 
Суаднясенне зместу тэксту з прыказкамі. Тлумачэнне сэнсу прыказак, блізкіх да тэмы прачытаных твораў. 
Суаднясенне зместу тэксту з асабістым вопытам. Выказванне сваіх адносін да прачытанага, ацэнка ўчынкаў галоўных герояў твораў. 
Выкарыстанне тэксту для ацэнкі жыццёвых сітуацый. 
Тлумачэнне загалоўка прачытанага твора.
Адпрацоўка ўмення чытаць тэкст выразна, перадаючы свае адносіны да прачытанага. 
Вусны пераказ добра знаёмага праслуханага або прачытанага мастацкага твора.
Пошук інфармацыі краіназнаўчага характару ў дадатковых крыніцах (дапоўненая рэальнасць, дзіцячыя энцыклапедыі, размова са сваякамі, іншае).
Чытанне дыялогаў па асобах.
Завучванне невялікіх вершаў, загадак.
Іншыя
	Вучань усведамляе алфавіт як пэўную паслядоўнасць літар. 
Самастойна і пад кіраўніцтвам настаўніка свабодна (без памылак, у індывідуальным тэмпе) чытае словы, сказы, невялікія мастацкія тэксты з усімі літарамі беларускага алфавіта. Перадае пры чытанні інтанацыю знакаў прыпынку. 
Вусна расказвае аб прачытаным. Самастойна або па пытаннях настаўніка пераказвае добра знаёмы праслуханы або прачытаны мастацкі твор.
Самастойна чытае адрасаваныя яму надрукаваныя паведамленні (запіскі, невялікія пісьмы, аб’явы).
Складае сказ, звязнае апавяданне на зададзеную тэму, па сюжэтным малюнку, па серыі малюнкаў. Выразна дэкламуе завучаныя на памяць вершы.
Тлумачыць сэнс некаторых найбольш вядомых беларускіх прыказак, суадносіць іх сэнс з прачытанымі або ўспрынятымі на слых мастацкімі творамі.
Праяўляе каштоўнасныя адносіны да Радзімы, павагу да Дзяржаўных сімвалаў Рэспублікі Беларусь, прымае і падзяляе агульначалавечыя і нацыянальныя каштоўнасці беларускага народа.
Праяўляе дапытлівасць, цікавасць да чытання, жаданне выкарыстоўваць уменне чытаць у працэсе выканання вучэбных заданняў; тлумачыць, у якіх жыццёвых сітуацыях можа спатрэбіцца ўменне чытаць. Праяўляе ўнутраную матывацыю да вывучэння беларускай мовы; адказнасць, ініцыятыўнасць у ажыццяўленні вучэбна-пазнаваўчай дзейнасці. Прымае і вырашае вучэбную / вучэбна-практычную задачу ўрока; кантралюе працэс і вынік дзейнасці; выпраўляе памылкі, дапушчаныя пры чытанні. 
Захоўвае правілы гігіены чытання.
Арыентуецца ў вучэбнай кнізе, самастойна знаходзіць і чытае заданні / пытанні. Карыстаецца пры выкананні вучэбнага задання рознымі крыніцамі інфармацыі. Здабывае інфармацыю, прадстаўленую ў вербальнай і невербальнай форме. 
Прымяняе прыёмы антыцыпацыі: выказвае здагадкі пра змест тэксту па яго загалоўку, ілюстрацыі і ключавых словах. Асэнсоўвае прачытаны тэкст і вылучае ў ім асноўную думку; знаходзіць у тэксце адказы на пытанні. Узнаўляе прачытаны тэкст па пытаннях настаўніка ці малюнкавым плане. Аргументуе сваё меркаванне пры абмеркаванні зместу прачытанага або ўспрынятага на слых тэксту; робіць абагульненні, вывады.
Абапіраецца на асабісты вопыт, разважаючы пра ўчынкі герояў з прачытаных твораў, дае ім ацэнку, суадносіць ўчынкі герояў са сваімі дзеяннямі, пачуццямі і эмоцыямі. Адэкватна ацэньвае свае вучэбныя дасягненні; усведамляе, што поспех у вучэбнай дзейнасці залежыць ад старання і стараннасці: неабходна шмат чытаць, трэніраваць бегласць чытання.
Прымае і прымяняе нормы вучэбнага супрацоўніцтва. Выкарыстоўвае пазітыўны стыль зносін з аднакласнікамі і дарослымі ў паўсядзённых зносінах і ў вучэбнай дзейнасці; пазбягае канфліктных сітуацый пры працы ў пары / групе; выказвае гатоўнасць саступаць, ісці на кампраміс 

	НАВУЧАННЕ ПІСЬМУ (90 гадзін)

	Падрыхтоўчы (дабукварны) перыяд (12 гадзін)

	Пропісь – вучэбны дапаможнік для асваення навыку пісьма.
Умоўныя абазначэнні, прынятыя ў пропісі. Структура і разліноўка пропісі.
Гігіенічныя правілы пісьма.
Правілы размяшчэння пропісі на парце.
Правілы штрыхоўкі.
Элементы літары як часткі цэлага: прамая лінія; прамая лінія з закругленнем унізе / уверсе; прамая лінія з закругленнем уверсе і ўнізе; прамая лінія з пятлёй унізе / уверсе; прамая лінія з пятлёй і закругленнем; лінія з закругленнем (злева направа); плаўная лінія (знізу ўверх); авал; паўавал; прамая лінія з малым авалам; паўавал з пятлёй


	–
	Арыенціроўка ў пропісі. Зварот да даведачнай інфармацыі, размешчанай на ўнутраных вокладках пропісі (назвы элементаў літар; назвы лінеек рабочага радка; умоўныя абазначэнні); на старонках пропісі (узоры правільнай пасадкі, размяшчэння пропісі на парце, палажэння ручкі / алоўка ў руцэ).
Арыенціроўка ў разліноўцы пропісі: зрокавае вылучэнне рабочага (вузкага) радка і міжрадковай прасторы (дадатковага, шырокага радка); верхняй і ніжняй лінеек рабочага радка як межаў пры пісьме літар і іх элементаў; пункцірнай лініі міжрадковай прасторы як арыенціру для вызначэння вышыні вялікіх літар і даўжыні элементаў, якія выходзяць за межы рабочага радка ўверх ці ўніз; нахільных (касых) ліній як арыенціру для правільнага нахілу літар і іх элементаў.
Выпрацоўка правільнай паставы пры пісьме (пастава тулава, плячэй, рук і ног падчас пісьма; адлегласць ад тулава да парты; нахіл галавы, адлегласць ад вачэй да парты / пропісі; становішча ручкі / алоўка ў руцэ).
Асваенне правіл размяшчэння сшытка на парце з улікам нахілу для пісьма правай (левай) рукой; умення трымаць ручку / аловак пры пісьме і маляванні.
Выкананне практыкаванняў для развіцця вокамера, кісці рукі і дробных мышц пальцаў; практыкаванняў для падрыхтоўкі рукі да пісьма: расфарбоўка і маляванне ўзораў; абвядзенне па контуры; штрыхоўка ў розных напрамках з захаваннем аднаго напрамку ліній, роўнай адлегласці паміж лініямі, межаў малюнка.
Знаёмства з асноўнымі элементамі літар, запамінанне іх назваў. Аналіз рукапіснай літары з мэтай вылучэння элементаў, з якіх яна складаецца. Групоўка рукапісных літар па наяўнасці ў іх пэўнага элемента.
Напісанне элементаў літар. Практыкаванні ў размяшчэнні  элементаў літар на рабочым радку, выкананні патрэбнага нахілу. 
Выкарыстанне пры выкананні пісьмовых заданняў умоўных жэстаў «Гатовы да пісьма», «Работу выканаў» і іншых.
Засваенне элементарных прыёмаў самаправеркі (параўнанне з узорам; накладанне калькі; іншыя) і самаацэнкі вынікаў дзейнасці па выбраным крытэрыі (падабенства напісанага элемента з узорам; захаванне межаў пісьма; захаванне вышыні і шырыні элементаў літар; акуратнасць; іншыя).
Іншыя
	Вучань арыентуецца ў вучэбным дапаможніку, называе і паказвае яго элементы.
Арыентуецца ў разліноўцы пропісі.  Правільна называе лінейкі рабочага радка. 
Выконвае правілы штрыхоўкі.
Тлумачыць, што элементы літар – гэта часткі цэлага (літары). Валодае спосабамі пісьма асноўных элементаў літар.
Прымяняе гігіенічныя правілы пісьма.
Аналізуе графічны вобраз літары, вылучае элементы, якія яе складаюць; суадносіць часткі і цэлае (элементы літар і літару). Адрознівае літары, якія маюць падобныя зрокавыя і рухальныя элементы. Параўноўвае літары і групуе іх па зададзенай прымеце: наяўнасці ў літары пэўнага элемента, іншай прымеце.
Праяўляе пазнавальную цікавасць да засваення навыку пісьма элементаў літар; валявыя намаганні пры авалоданні новым спосабам дзеяння (пісьмо элементаў літар); старанне і акуратнасць пры выкананні пісьмовых заданняў (штрыхоўка; пісьмо); жаданне выкарыстоўваць асвоеныя спосабы дзеяння для выканання вучэбных заданняў. Пачынае дыферэнцыраваць самаацэнку сябе, сваіх асобасных якасцяў і самаацэнку вынікаў сваёй дзейнасці.
Прымае вучэбную / вучэбна-практычную задачу ўрока; дзейнічае па інструкцыі / алгарытме, які складаецца з двух-трох паслядоўных аперацый. Выконвае дзеянні (пісьмо элементаў літар) у адпаведнасці з выдзеленай арыенціровачнай асновай. Ажыццяўляе самакантроль правільнай пасадкі (адлегласці ад жывата да парты; дакрананне да спінкі крэсла; пастава ног; нахілу галавы пры пісьме); самакантроль вынікаў пісьма з дапамогай параўнання напісанага з узорам; самаацэнку выкананай работы па зададзеных крытэрах 

	Асноўны (букварны) перыяд (61 гадзіна)

	Малыя і вялікія літары.
Злучэнні літар: ніжняе, верхняе, сярэдняе.
Спосабы абазначэння на пісьме цвёрдасці і мяккасці зычных гукаў.
Правілы афармлення сказа на пісьме: вялікая літара ў пачатку сказа; асобнае напісанне слоў; кропка або іншы знак прыпынку ў канцы. 
Правілы выкарыстання вялікай літары ў імёнах і прозвішчах людзей, клічках жывёл, назвах гарадоў, вёсак, краін, рэк, азёр.
Паслядоўнасць дзеянняў пры спісванні слоў, сказаў, тэксту (алгарытм спісвання).
Паслядоўнасць дзеянняў пры запісе пад дыктоўку слоў, сказаў (алгарытм пісьма пад дыктоўку).
Спосабы і правілы праверкі напісанага: самаправерка (чытанне з прагаворваннем); праверка з настаўнікам (параўнанне напісанага з тым, што дыктуе настаўнік); праверка па ўзоры (параўнанне напісанага з узорам).
Спосабы і правілы самаацэнкі пісьмовай работы: самаацэнка па выбраным крытэрыі; параўнанне сваёй ацэнкі з ацэнкай настаўніка

	–
	Захаванне асноўных гігіенічных правіл пісьма (правільная пастава; нахільнае размяшчэнне сшытка на парце; правільнае трыманне ручкі / алоўка ў руцэ).
Практыкаванні ў напісанні ўсіх вялікіх і малых літар, асноўных тыпаў іх злучэнняў. 
Суаднясенне літар па велічыні, нахіле; практыкаванні ў раўнамерным размяшчэнні літар і слоў на радку.
Зварот да даведачнай інфармацыі, размешчанай на ўнутраных вокладках пропісі (узоры вялікіх і малых літар, асноўныя тыпы злучэнняў літар; умоўныя абазначэнні); на старонках пропісі. 
Параўнанне абрысаў літар: друкаваных і рукапісных; вялікіх  і малых рукапісных.
Суаднясенне слоў, напісаных друкаванымі і рукапіснымі літарамі.
Склада-гукавы аналіз слоў. 
Абазначэнне гукаў адпаведнымі рукапіснымі літарамі.
Запіс слоў і сказаў з прагаворваннем па складах пасля папярэдняга склада-гукавога разбору (пад кіраўніцтвам настаўніка і самастойна).
Адпрацоўка правіл афармлення сказа на пісьме і ўжывання вялікай літары ў пачатку ўласных імёнаў.
Адпрацоўка алгарытму спісвання: паслядоўнае выкананне дзеянняў пад кіраўніцтвам настаўніка, потым самастойна.
Спісванне слоў і сказаў з узору (рукапіснага або друкаванага) з арфаграфічным прагаворваннем; праверка напісанага праз параўнанне з узорам.
Адпрацоўка алгарытму пісьма пад дыктоўку: паслядоўнае выкананне дзеянняў пад кіраўніцтвам настаўніка.
Пісьмо пад дыктоўку літар, складоў і слоў, напісанне якіх не разыходзіцца з вымаўленнем; праверка напісанага спосабам прагаворвання; параўнанне напісанага з тым, што дыктуе настаўнік.
Чытанне рукапісных складоў, слоў, сказаў.
Адпрацоўка напісання літар, складоў і слоў на класнай дошцы.
Выкананне самаацэнкі пісьмовай работы.
Іншыя
	Вучань выконвае гігіенічныя правілы пісьма.
Суадносіць друкаваныя і рукапісныя, вялікія і малыя літары. Аналізуе ўзоры рукапісных літар, вылучае і называе іх асноўныя элементы. Канструюе рукапісныя літары з элементаў. 
Правільна, без скажэнняў, піша вялікія і малыя літары, якія абазначаюць галосныя і зычныя гукі; правільна размяшчае літары на рабочым радку пропісі. Прымяняе правілы злучэнняў літар у складзе, слове. 
Правільна абазначае на пісьме цвёрдасць і мяккасць зычных гукаў.
Правільна спісвае словы і сказы, напісаныя ад рукі і надрукаваныя. 
Граматна (без пропускаў, скажэнняў літар) піша пад дыктоўку: вялікія і малыя літары; склады; словы, напісанне якіх не разыходзіцца з вымаўленнем; кароткія сказы, якія складаюцца з 2–4-х такіх слоў.
Ужывае вялікую літару ў пачатку, кропку ў канцы сказа, вялікую літару ў пачатку ўласных імёнаў.
Чытае рукапісныя склады, словы і сказы з вывучанымі літарамі. 
Піша вывучаныя літары, склады, словы і кароткія сказы на класнай дошцы.
Аналізуе слова, якое гучыць, перад яго запісам. 
Выбірае спосаб дзеяння з апорай на сістэму арыенціраў, размешчаных на старонках пропісі (кропка пачатку руху; стрэлка, якая ўказвае кірунак руху; месца злучэнняў літар і іншыя), і кіруецца імі пры выкананні дзеянняў. Складае алгарытм будучых дзеянняў (вызначае паслядоўнасць напісання новай літары па элементах; вызначае, які элемент трэба пісаць першым, другім і далей; зрокава вылучае месца пачатку і заканчэння рухаў); тлумачыць паслядоўнасць сваіх дзеянняў. 
Праяўляе пазнавальную цікавасць да пісьма, імкненне навучыцца пісаць літары, склады, словы і сказы; акуратнасць, старанне і настойлівасць пры авалоданні новым спосабам дзеяння (пісьмо новай літары). Прымае вучэбную / вучэбна-практычную задачу ўрока; выконвае шматкампанентную інструкцыю. Ажыццяўляе пакрокавы (пааперацыйны) кантроль: правярае свае дзеянні пры спісванні слоў, сказаў. Ажыццяўляе кантроль і ацэнку вынікаў сваёй дзейнасці (пісьмо літар, складоў, слоў і сказаў) з арыенцірам на ўзор, з выкарыстаннем калькі і лінеечкі самаацэнкі; знаходзіць і выпраўляе памылкі, дапушчаныя пры абазначэнні гука літарай, пры пісьме складоў, слоў і сказаў. Разумее прычыны атрымання станоўчага або адмоўнага выніку вучэбнай дзейнасці, праяўляе жаданне выправіць, палепшыць атрыманы вынік.
Удзельнічае ў вучэбным дыялогу; прымае ўдзел у абмеркаванні крытэрыяў ацэнкі напісанага. Аперыруе прыёмамі ўзаемакантролю і ўзаемаацэнкі вынікаў пісьма па выбраных крытэрыях

	Заключны (паслябукварны) перыяд (17 гадзін)

	Алфавіт.
Вялікая літара ў пачатку ўласных імёнаў (назвах краін, гарадоў, вёсак, рэк, азёр; імёнах і прозвішчах людзей; клічках жывёл) і ў пачатку сказа. 
Знакі прыпынку ў канцы сказа: кропка, пытальнік; клічнік.
Правілы спісвання слоў, сказаў, тэксту.
Правілы запісу пад дыктоўку слоў, сказаў.
Перанос слоў па складах. Правілы пераносу слоў: словы пераносяцца з аднаго радка на другі па складах; склад з адной літары нельга пакідаць на радку ці пераносіць на новы радок; пры пераносе слова літары й, ў, ь, апостраф ( ̓) застаюцца на радку.
Правілы ўжывання літар: ў (у нескладовае); о, э – а; д – дз; т – ц (арфаграфічная прапедэўтыка).
Парныя па звонкасці-глухасці зычныя гукі. Чаргаванне парных звонкіх і глухіх зычных гукаў у пазіцыі «канец слова» (арфаграфічная прапедэўтыка).
Літары, якія абазначаюць парныя звонкія і глухія зычныя гукі ў пазіцыі «канец слова» (пастаноўка арфаграфічнай задачы без яе рашэння)

	Кант-рольнае
спісванне 
(1 гадзіна)
	Выкананне асноўных гігіенічных патрабаванняў да пісьма.
Зварот да даведачнай інфармацыі, размешчанай на ўнутраных вокладках і на старонках пропісі.
Адпрацоўка графічна правільнага напісання ўсіх вялікіх і малых літар і спосабаў злучэння іх у слове.
Параўнанне правапісу агульных і ўласных назваў, дыферэнцыраваных напісанняў.
Прымяненне правіл правапісу вялікай літары ў імёнах і прозвішчах людзей, клічках жывёл, назвах краін, гарадоў, вёсак, рэк, азёр.
Прымяненне правіл афармлення сказаў на пісьме: пачатак сказа пішацца з вялікай літары; словы ў сказе пішуцца асобна; у канцы сказа ставіцца знак прыпынку (.!?).
Прымяненне прыёмаў дзялення слоў на склады: скандзіраванне; арыенцір на колькасць галосных гукаў. 
Прымяненне правіл пераносу слоў з аднаго радка на другі.
Спісванне тэксту з рукапіснага і друкаванага ўзору, размешчанага ў вучэбным дапаможніку, на картцы, на класнай дошцы. Праверка напісанага праз параўнанне з узорам.
Пісьмо пад дыктоўку слоў, напісанне якіх не разыходзіцца з вымаўленнем. Пісьмо пад дыктоўку сказаў з 2–3 слоў, напісанне якіх не разыходзіцца з вымаўленнем; праверка напісанага спосабам прагаворвання. 
Назіранні за напісаннем у словах літар о, э – а, ў (у нескладовае), д – дз, т – ц; знаходжанне слоў, напісанне якіх разыходзіцца з вымаўленнем (словы з парнымі звонкімі і глухімі зычнымі). Прапедэўтычнае знаёмства з правапісам літар о, э – а, ў (у нескладовае), д – дз, т – ц, слоў з парнымі звонкімі і глухімі зычнымі.
Адпрацоўка  ўмення пісаць словы, сказы з трох – пяці слоў на класнай дошцы.
Чытанне слоў, сказаў і тэкстаў, запісаных рукапіснымі літарамі.
Іншыя
	Вучань выконвае гігіенічныя патрабаванні да пісьма. Правільна, без скажэнняў, піша вялікія і малыя літары, іх злучэнні ў словах. Канструюе са складоў словы і запісвае іх. 
Складае па малюнку, прапанаванай тэме сказы з трох – пяці слоў і запісвае іх. 
Ужывае вялікую літару ў пачатку, кропку ў канцы сказа, вялікую літару ў пачатку ўласных імёнаў. Пераносіць словы з радка на радок па складах. Правільна спісвае словы, сказы, тэкст. Граматна піша пад дыктоўку словы, напісанне якіх не разыходзіцца з вымаўленнем.
Чытае рукапісныя словы, сказы і тэксты.
Самастойна чытае адрасаваны яму пісьмовы тэкст (запіскі, невялікія пісьмы, інфармацыйныя паведамленні). Падпісвае работу (малюнак, выраб), выкарыстоўваючы вялікую літару для запісу свайго імя. Складае і запісвае невялікае паведамленне (1–2 сказы), адрасаванае сваякам або сябру.
Аперыруе знакава-сімвалічнымі сродкамі прадстаўлення інфармацыі: «чытае» і складае схемы сказаў, слоў; выкарыстоўвае ўмоўныя графічныя абазначэнні галосных і зычных гукаў, склада, націску. 
Ажыццяўляе гукавы аналіз слоў, устанаўлівае падабенства і адрозненне слоў, напісанне і вымаўленне якіх адрозніваюцца.
Дэманструе пазітыўныя адносіны да пісьма; жаданне выкарыстоўваць уменне пісаць у працэсе выканання вучэбных заданняў; імкненне і валявыя намаганні для авалодання ўменнем пісаць разборліва і акуратна. 
Прымае і рашае вучэбную / вучэбна-практычную задачу ўрока; вызначае паслядоўнасць прамежкавых задач з улікам пастаўленай мэты і канчатковага выніку; плануе свае дзеянні ў адпаведнасці з пастаўленай задачай і ўмовамі яе рэалізацыі; працуе па плане, звяраючы свае дзеянні з мэтай урока; выкарыстоўвае пры выкананні дзеянняў алгарытм спісвання і алгарытм пісьма пад дыктоўку; правільна карыстаецца пісьмовымі прыладамі; рыхтуецца да ўрока і наводзіць парадак у канцы ўрока. 
Задае пытанні з мэтай атрымання неабходнай інфармацыі пры выкананні пісьмовых работ. Ажыццяўляе праверку выкананай пісьмовай работы (самакантроль) і рэфлексію вынікаў вучэбнай дзейнасці: аналізуе атрыманыя вынікі на ўроку пісьма, адэкватна ацэньвае свае вучэбныя дасягненні. Дыферэнцыруе самаацэнку асобасных якасцяў і самаацэнку вынікаў сваёй дзейнасці.
Выконвае правілы работы ў пары пры ўзаемакантролі і ўзаемаацэнцы вынікаў пісьма. Удзельнічае ў калектыўным абмеркаванні крытэрыяў ацэнкі напісанага 

	ПАЗАКЛАСНАЕ ЧЫТАННЕ
(адзін раз у два тыдні, займаючы другую частку ўрока навучання чытанню)

	Тэматыка чытання. Творы пра Радзіму, дзяцей, сяброўства, працу, школу, раслінны і жывёльны свет; іншыя.
Кола чытання. Тэксты для ўспрымання на слых: аўтарскія і народныя творы розных жанраў (вершы, дзіцячыя песні, казкі, загадкі, прыказкі, апавяданні).
Тэксты для чытання-разглядання, самастойнага чытання:
невялікія мастацкія творы (1–2 старонкі) з дзіцячай кнігі (багата ілюстраванай, з буйным шрыфтам) аб’ёмам 10–20 старонак, назва якой, ілюстрацыі на вокладцы і ў тэксце поўнасцю адпавядаюць яе зместу.
Правілы знаёмства з новай кнігай. Структура дзіцячай кнігі: вокладка, змест, старонкі, ілюстрацыі. Інфармацыя, размешчаная на вокладцы кнігі: аўтар, назва кнігі, ілюстрацыя.
Правілы беражлівага абыходжання з кнігай. 
Закладка, яе прызначэнне.
Правілы карыстання бібліятэкай. Спосабы выбару кніг у бібліятэцы
	–
	Пашырэнне ўяўленняў аб тэматыцы дзіцячых кніг.
Засваенне асноўных правіл знаёмства з новай кнігай (адна кніга на кожных занятках);
адрозніванне кніг па змесце з улікам загалоўка і ілюстрацый;
правільнае называнне кнігі (загаловак, прозвішча аўтара);
чытанне ўслых назвы дзіцячай кнігі на вокладцы;
тлумачэнне назвы і суаднясенне яе са зместам твора;
пазнаванне знаёмых эпізодаў і сітуацый на ілюстрацыях дзіцячых кніг;
называнне герояў праслуханага твора;
узнаўленне зместу эпізоду або сітуацыі з апорай на ілюстрацыю;
расказванне аб прачытаным;
знаёмства з правіламі гігіены чытання і захавання кніг; выкананне іх;
удзел у літаратурных гульнях па прачытаных у класе кнігах;
знаёмства са школьнай бібліятэкай;
выбар кнігі на пэўную тэму ў бібліятэцы з выкарыстаннем кніжнай выставы, ілюстраванага рэкамендацыйнага спіса.
Іншыя
	Вучань дэманструе цікавасць да дзіцячай кнігі, самастойнага чытання.
Захоўвае асноўныя правілы знаёмства з новай кнігай; разумее неабходнасць выканання правіл гігіены чытання і захавання кніг.
Правільна называе знаёмыя кнігі, персанажаў любімых казак, апавяданняў.
Інсцэніруе вядомыя літаратурныя творы, асобныя эпізоды з твораў.
Самастойна або пры дапамозе дарослых выбірае кнігу па тэме, якая зацікавіла; самастойна чытае невялікія па аб’ёме творы з кніг і часопісаў для дзяцей, расказвае аб прачытаным 

	РАЗВІЦЦЁ МАЎЛЕННЯ

	Праца над гукавым бокам маўлення (адпрацоўка тэхнікі маўлення, практычнае засваенне арфаэпічных і акцэнталагічных норм беларускай літаратурнай мовы; удасканальванне інтанацыйных навыкаў).





Праца над словам (удакладненне, узбагачэнне і актывізацыя слоўніка).















Праца над граматычнай формай слова (практычнае засваенне норм словазмянення і формаўтварэння;  узбагачэнне маўлення разнастайнымі па сэнсавых, функцыянальна-стылістычных магчымасцях граматычнымі формамі).



Праца па развіцці звязнага вуснага і пісьмовага маўлення
	–
	Выкананне практыкаванняў на адпрацоўку нармальнага тэмпу і рытму маўлення; вымаўлення асобных гукаў і іх спалучэнняў у словах; правільнай пастаноўкі націску ў словах; фанетычная зарадка з выкарыстаннем скорагаворак, чыстагаворак; дыхальная гімнастыка; інтанаванне сказаў; слуханне тэксту, прагаворванне і паўтарэнне важнай інфармацыі ўслых з мэтай развіцця слыхавой памяці; ажыццяўленне сама- і ўзаемакантролю правільнасці гаварэння па-беларуску і іншыя.
Тлумачэнне значэнняў слоў – назваў прадметаў, прымет, дзеянняў; тэматычная групоўка слоў; падвядзенне відавых паняццяў пад родавае і наадварот; назіранні за значэннем слова ў кантэксце, за сэнсавымі адценнямі слоў (мамачка, сынок, дачушка, сонейка, слонік); адрозніванне і разуменне самых простых выпадкаў мнагазначнасці слоў (іголка швейная, медыцынская), аманіміі (лісічкі, каса), сінаніміі (жораў – журавель; гожы – прыгожы), антаніміі (мала – шмат; вузкі – шырокі); тлумачэнне значэнняў вобразных выразаў (наступалі на пяткі, вераб’ю па калена, іншае) з апорай на кантэкст і ілюстрацыі і іншыя.
Утварэнне форм слова; назіранні за роляй формы слова ў сказе і словазлучэнні; спалучэнне слоў у словазлучэнні і сказы; дапаўненне сказаў патрэбнымі формамі слоў; назіранні за сінанімічнымі сінтаксічнымі канструкцыямі (плашч таты – татаў плашч); утварэнне слоў на ўзор; вызначэнне сродкаў выражэння пэўнага значэння (парады, просьбы); вызначэнне сэнсавых адценняў прапанаваных форм слоў (нос – носік, рука – ручка); абдумванне адказаў на пытанні, дакладнае іх фармуляванне, ужыванне ў адказе сказаў розных тыпаў і іншыя.
Прагназаванне зместу тэксту па ілюстрацыі і загалоўку; актыўнае слуханне; разгорнутыя адказы на пытанні па прачытаных ці праслуханых тэкстах; слоўнае маляванне па змесце прачытанага (з дапамогай настаўніка); дапаўненне сюжэта, самастойнае прыдумванне падзей, як папярэдніх, так і наступных да адлюстраваных; пераказ знаёмай казкі ці невялікага апавядання (па пытаннях настаўніка); складанне па малюнку ці серыі малюнкаў невялікага апавядання (пад кіраўніцтвам настаўніка); выказванне сваіх уражанняў ад прагледжаных мультфільмаў, тэлеперадач, тэатральных спектакляў, экскурсій, назіранняў; чытанне і адгадванне загадак; тлумачэнне сэнсу прыказак, блізкіх да жыццёвага вопыту вучняў; завучванне на памяць вершаў, пацешак, песень, лічылак; узнаўленне іх з захаваннем інтанацыі, якая дыктуецца зместам; інсцэніраванне вядомых літаратурных твораў, асобных эпізодаў з твораў; разыгрыванне дыялогаў на даступныя тэмы ў прапанаваных вучэбна-маўленчых сітуацыях з выкарыстаннем слоў ветлівасці; складанне і калектыўны запіс пад кіраўніцтвам настаўніка невялікіх тэкстаў (2–3 сказы), напісанне слоў у якіх не разыходзіцца з вымаўленнем і іншыя
	Вучань тлумачыць, што мова з’яўляецца асноўным сродкам зносін паміж людзьмі; беларуская і руская мовы – дзяржаўныя мовы Рэспублікі Беларусь.
Праяўляе эмацыянальна-каштоўнасныя адносіны да беларускай мовы, у якой адлюстраваны традыцыі і звычаі беларускага народа. 
Усведамляе важнасць умення правільна гаварыць на беларускай мове, захоўваць правілы маўленчага этыкету.
Арфаэпічна правільна вымаўляе гукі і словы беларускай мовы.
Правільна ўжывае ў маўленні вядомыя словы згодна з іх значэннем, выбірае найбольш прыдатныя словы для выражэння думкі.
Правільна змяняе формы слоў, будуе сказы розных тыпаў.
Інтанацыйна выразна афармляе сваё выказванне.
Адшуквае адказ на пытанне ў прачытаным і праслуханым тэксце.
Самастойна або па пытаннях настаўніка пераказвае добра знаёмы праслуханы або прачытаны мастацкі твор.
Складае апавяданне па малюнку, серыі малюнкаў, на зададзеную тэму, расказвае пра падзеі з асабістага жыцця.
Інсцэніруе вядомыя літаратурныя творы, асобныя эпізоды з твораў.
Ведае на памяць 4–6 вершаў, выразна іх дэкламуе.
Карыстаецца вобразнымі выразамі (эпітэтамі, параўнаннямі, метафарамі і да таго падобным), тлумачыць сэнс некаторых слоў з нацыянальна-культурным кампанентам значэння, некалькіх папулярных беларускіх прыказак.
Падтрымлівае размову на знаёмую тэму, выкарыстоўваючы ветлівыя словы і адбіраючы неабходныя моўныя сродкі для вырашэння пазнавальных, практычных і камунікатыўных задач (праяўляе разуменне і ўзаемаразуменне, задае пытанне, адказвае, выказвае пажаданне, згоду або нязгоду, завяршае размову) 

